PolyAgent/wiki_georgian_en_parallel_20231101 huggingface dataset:
გრანტი

გრანტი (სუბსიდია, დოტაცია, საჩუქარი) — მეორე მხარისადმი უსასყიდლოდ გადაცემული ნებისმიერი ფასეულობა ან ბიუჯეტის შემოსავლების შევსების ერთ-ერთი წყარო, რომელიც არ ექვემდებარება დაბრუნებას.
გრანტი შეიძლება იყოს უსასყიდლოდ გადაცემული მიზნობრივი ფულადი ან ნატურალური ფორმით გამოხატული სახსრები, რომლებიც გამოიყენება ჰუმანური, საგანმანათლებლო, სამეცნიერო-კვლევითი, ჯანმრთელობის დაცვის, კულტურული, სპორტული, ეკოლოგიური და სოციალური პროექტების, აგრეთვე სახელმწიფოებრივი ან საზოგადოებრივი მნიშვნელობის პროგრამების განსახორციელებლად. გრანტის მიღების წყარო (დონორი) შეიძლება იყოს მთავრობები, საერთაშორისო ორგანიზაციები, საგარეო არასახელმწიფოებრივი წყაროები და სხვ. გრანტის მიმღები შეიძლება იყოს სახელმწიფო, სახელმწიფო ხელისუფლებისა და ადგილობრივი თვითმმართველობის ორგანო, არასამეწარმეო იურიდიული პირი, მოქალაქე. დამოუკიდებლობის მოპოვების შემდეგ (1991) საქართველო სხვადასხვა სახის გრანტს ღებულობს საერთაშორისო ორგანიზაციებისა და პარტნიორი ქვეყნების მთავრობების ან მათი წარმომადგენლობებისგან, რაც აისახება საქართველოს სახელმწიფო ბიუჯეტში. 2008 წლის რუსეთ-საქართველოს ომის შედეგად მიყენებული ზარალისა და მსოფლიოს ეკონომიკური კრიზისის საქართველოს ეკონომიკაზე გავლენის შერბილების მიზნით ევროკავშირის, ამერიკის შეერთებული შტატების, სხვა ქვეყნებისა და საერთაშორისო ორგანიზაციების მიერ საქართველოს 2008–2011 წლებისათვის გამოეყო გრანტი 2,0 მლრდ. აშშ დოლარის მოცულობით.
ლიტერატურა
ეკონომიკა
ენ-მებარაგესი

ენ-მებარაგესი კიშის პირველი დინასტიის მეფე და პირველი შუმერი მეფე რომლის ისტორიულობაშიც ეჭვი არ ეპარებათ მეცნიერებს. ცხოვრობდა ძვ. წ. XXVII საუკუნეში.
შუმერების უძველესი მატიანე „მეფეთა სია“ იუწყება რომ ენ-მებარაგესმა დაამარცხა ელამი და დაბრუნდა დიდძალი ნადავლით. ნიპურში მან ააშენა ენლილის ტაძარი.
არქეოლოგებმა აღმოაჩინეს ენ-მებარაგესის სახელი ორ ალებასტრის ვაზის ფრაგმენტზე, რაც ამტკიცებს მის ისტორიულობას. იგი ასევე ნახსენებია შუმერულ ეპოსში გილგამეშის შესახებ, სადაც მის შვილად აგი არის დასახელებული.
შუმერის მმართველები
ფაიე

ფაიე — დანიის კუნძული ბალტიის ზღვაში. მდებარეობს ლოლანის ჩრდილოეთით. ფართობი 16 კმ²-ია, მოსახლეობა კი 2005 წლის მონაცემებით 611 ადანიანს შეადგენს და გადანაწილებულია ორ სოფელში — ვესტერბიუსა და ოსტერბიუში. კლიმატი ზომიერი ზღვიურია, რბილი ზამთრითა და გრილი ზაფხულით.
კუნძული ცნობილია ვაშლის პლანტაციებით.
რესურსები ინტერნეტში
Fejøs officielle hjemmeside
Fejøliv - Artikler og interviews om livet på Fejø
Postkort og billeder fra Fejø
დანიის კუნძულები
გრეის ანატომია

გრეის ანატომია
„ჰენრი გრეის ადამიანის სხეულის ანატომია“ (ცნობილი, როგორც უბრალოდ: „გრეის ანატომია“) — ინგლისურენოვანი ანატომიის სახელმძღვანელო, ფართოდ აღიარებული, როგორც კლასიკური ნაშრომი ამ საგანში.
თავდაპირველად წიგნი გამოიცა სახელწოდებით „გრეის ანატომია — აღწერითი და ქირურგიული თეორია“ ინგლისში, 1858 წელს. ხოლო მომდევნო წელს კი აშშ-ში. გრეის გარდაცვალების შემდეგ წიგნზე მუშაობა განაგრძეს სხვა სპეციალისტებმა. მას შემდეგ გამოვიდა უამრავი ხელახალი გამოცემა. 2008 წლის 26 სექტემბერს შედგა წიგნის 40-ე ბრიტანული საიუბილეო გამოცემა პროფესორ სიუზან სტანდრინგის რედაქციით. 2015 წლის სექტემბერში შედგა წიგნის 41-ე გამოცემა.
ლიტერატურა
რესურსები ინტერნეტში
წიგნის ონლაინ ვერსია; 1918 წლის აშშ-ის 20-ე გამოცემა.
იმავე გამოცემის აუდიო ვერსია ხუთ ნაწილად: : 12345
წიგნის პირველი გამოცემა, 1858 (PDF)
წიგნის პირველი გამოცემის რჩეული სურათები
სქოლიო
ანატომია
1858 წლის წიგნები
სამედიცინო სახელმძღვანელოები
ზოვუნი

ზოვუნი — სოფელი სომხეთში, კოტაიქის პროვინციაში. მდებარეობს ზღვის დონიდან 1 240 მეტრზე. 2011 წლის მონაცემებით, მოსახლეობა 5496 ადამიანს შეადგენდა, სიმჭიდროვე 242 ადამიანი კმ²-ზე. ფართობი 21.88 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
კოტაიქის პროვინციის სოფლები
შობის კუნძული

შობის კუნძული შეიძლება აღნიშნავდეს:
შობის კუნძული (ავსტრალია) — კუნძული ინდოეთის ოკეანეში, რომელიც ავსტრალიას ეკუთვნის.
შობის კუნძული (კირიბატი) — კუნძული წყნარ ოკეანეში, რომელიც კირიბატის ეკუთვნის.
Comitas rotundata

Comitas rotundata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
იურიევკა

იურიევკა — სოფელი მოლდოვაში, ჩიმიშლიის რაიონში. მდებარეობს ზღვის დონიდან 119 მეტრზე. 2004 წლის მონაცემებით, მოსახლეობა 526 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
ჩიმიშლიის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ჩიმიშლიის რაიონის სოფლები
George VI of Georgia

George VI of Georgia
Giorgi VI the Minor (died 1313), from the Bagrationi dynasty was the 19th King of Georgia in 1311–1313.
Son of King David VIII, he was appointed as King of Georgia (actually, only the eastern part of the country) by the Il-khan Öljeitü upon the death of his father in 1311. He reigned under the regency of his uncle Giorgi V and died underage in 1313.
Ancestry
References
Cyrille Toumanoff, Les dynasties de la Caucasie chrétienne de l'Antiquité jusqu'au XIXe siècle : Tables généalogiques et chronologiques, Rome, 1990, p. 138.
Kings of Georgia
1313 deaths
Monarchs who died as children
Medieval child monarchs
Eastern Orthodox monarchs
Year of birth unknown
Bagrationi dynasty of the Kingdom of Georgia
ფორლი

ფორლი — ქალაქი იტალიაში, ემილია-რომანიას რეგიონში. ფორლი-ჩეზენას პროვინციის ადმინისტრაციული ცენტრი.
მოსახლეობის რაოდენობა — 116,864;
ფართობი — 228 კმ².
ისტორია
ქალაქის ტერიტორია დასახლებული იყო ჯერ კიდევ პალეოლითის ხანაში. ლეგენდის თანახმად ქალაქი სახელით Forum Livii («ლივიის ფორუმი») დაარსებული იყო კონსულის გაიუს ლივიუს სალინატორის მიერ ძვ. წ. 188 წელს. საუკუნეების განმავლობაში სახელი დამოკლდა «ფორლი»-მდე.
შუა საუკუნეებში ფორლი იყო დამოუკიდებელი კომუნა რესპუბლიკური ფორმის მმართველობით. გველფებსა და გიბელინების დაპირისპირების დროს ქალაქი გამოვიდა გიბელინების მხარეს. ქალაქის მცხოვრებლებმა საღვთო რომის იმპერიის იმპერატორს ფრიდრიხ II-ს გაუწიეს ფასდაუდებელი დახმარება ფაენცას დაპყრობაში და მძიმე დროს თავშესაფარი მისცეს იმპერატორის ხელისუფლების ერთგულ სარდალს გვიდო I მონტეფელტროს.
XIII საუკუნის დასასრულს ფორლი გადადიოდა რამდენიმე კონდოტიერის ხელიდან ხელში. 1302 წელს ორდელაფის ოჯახმა მართველობა აიღო ხელში და წესრიგი აღადგინა ქალაქში. მათი კონფლიქტი პაპებთან დასრულდა იმით, რომ სიქსტუს IV-მ ფორლი გადასცა თავის დისშვილს ჯიროლამო რიარიოს, რომელიც სახალხო აჟანყების დროს იქნა მოკლული.
რამდენიმე ხმაურიანი ათწლეულების შემდეგ, როდესაც ქალაქს ფლობდნენ ვისკონტები (1488-99), ჩეზარე ბორჯია (1499 წლიდან) და ორდელაფები, ფორლი სამ საუკუნე ნახევრის განმავლობაში შედიოდა პაპის ოლქის შემადგენლობაში და ქალაქმა დაკარგა თავისი პოლიტიკური მნიშვნელობა.
დაძმობილებული ქალაქები
იხილეთ აგრეთვე
იტალიის ქალაქები
ფორლი-ჩეზენა
რესურსები ინტერნეტში
ოფიციალური ვებ გვერდი
იტალიის ქალაქები
დოლორესი (კესონი)

დოლორესი (კესონი)
დოლორესი (ოფიციალურად დოლორესის მუნიციპალიტეტი) ― მეოთხე კლასის მუნიციპალიტეტი კესონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 32 514 ადამიანს შეადგენს. მოიცავს 16 ბარანგაის.
კლიმატი
რესურსები ინტერნეტში
Dolores Profile at PhilAtlas.com
Philippine Census Information
Local Governance Performance Management System
სქოლიო
კესონის მუნიციპალიტეტები
ფელიქს დრაივერი

ფელიქს დრაივერი (დ. 23 აგვისტო, 1961) — ბრიტანელი გეოგრაფ-ისტორიკოსი, ლონდონის უნივერსიტეტის ჰოლოუეის სამეფო კოლეჯის პროფესორი.
2000 წელს მიენიჭა სამეფო გეოგრაფიული საზოგადოების მერჩისონის ჯილდო. 2007 წელს გახდა საზოგადოებრივ მეცნიერებათა აკადემიის წევრი, ხოლო 2011 წელს ბრიტანეთის აკადემიის წევრი.
რესურსები ინტერნეტში
პროფესორი ფელიქს დრაივერი
ფელიქს დრაივერის პუბლიკაციები
ბრიტანელი ისტორიკოსები
ბრიტანელი გეოგრაფები
დაბადებული 1961
დაბადებული 23 აგვისტო
ჰუმანიზმი

ჰუმანიზმი (ადამიანისეული, ადამიანური, განათლებული) — მიმდინარეობა ფილოსოფიაში, ხელოვნებასა და ლიტერატურაში რენესანსის პერიოდში, რომელიც ყველაფერზე მაღლა ადამიანსა და ადამიანურ ფასეულობებს აყენებს. იგი მოიცავს XIV-XVI საუკუნეებს და ხასიათდება ანტიკური ტექსტებით დაინტერესებით, ცხოვრების, წერის, აზროვნების სტილის შეცვლით.
ჰუმანიზმი ვიწრო გაგებით — რენესანსის კულტურული მიმართულება, რომელმაც შუა საუკუნეების მისტიკურად გაგებულ ადამიანის კულტს მიწიერი, ამქვეყნიური ადამიანის იდეალი დაუპირისპირა და მისთვის ზრუნვა საყოველთაო მიზნად გამოაცხადა. ფართო გაგებით — ისტორიულად ცვალებად შეხედულებათა სისტემა, რომელიც ძირითად ღირებულებად თვლის ადამიანის პიროვნებას, აღიარებს მის უფლებას ბედნიერებაზე, თავისუფლებაზე, თანასწორობასა და ყოველგვარი უნარის გამოვლენაზე. მისი აზრით, ადამიანის კეთილდღეობა სოციალური ინსტიტუტების ავკარგიანობის შეფასების საზომია, ხოლო თავისუფლების, თანასწორობის, სამართლიანობისა და კაცთმოყვარეობის პრინციპი — ადამიანთა შორის ურთიერთობის ნორმები.
ადამიანურობისა და კაცთმოყვარეობის მოტივები უძველესი დროიდან იჩენდა თავს ფოლკლორულ, მხატვრულ-ლიტერატურულ მასალაში, ეთიკურ-ფილოსოფიურ და რელიგიურ კონცეფციებში. ჰუმანიზმი როგორც სისტემური მიმდინარეობა, წარმოიშვა რენესანსის ეპოქაში და წამყვან მსოფლმხედველობრივ და კულტურულ ნაკადად იქცა.
ჰუმანიზმის ისტორიაში ახალი თვისობრივი ეტაპი შექმნეს XVII-XVIII საუკუნეებში რევოლუციურ-ბურჟუაზიულმა იდეოლოგებმა, რომლებიც ავითარებდნენ ადამიანის „ბუნებრივ უფლებებთან“ საზოგადოების წყობის შესატყვისობის იდეას, ე. ი. ყოველგვარ წყობილებას აფასებდნენ ადამიანის აბსტრაქტულ „ბუნებასთან“ მისი შესატყვისეობის თვალსაზრისით. მათ შორის განსაკუთრებული როლი შეასრულეს XVIII საუკუნის ფრანგმა მატერიალისტებმა, რომლებმაც ჰუმანიზმი მატერიალიზმსა და ათეიზმს დაუკავშირეს და ადამიანის განთავისუფლების პირობად ფეოდალური დესპოტიზმის ლიკვიდაცია მიიჩნიეს. ჰუმანისტური მსოფლმხედველობის განვითარებისათვის დიდი მნიშვნელობა ჰქონდა აგრეთვე ი. კანტის შეხედულებას, რომლის მიხედვით, ადამიანი სხვა ადამიანისათვის შეიძლება იყოს მხოლოდ მიზანი და არა საშუალება.
იხილეთ აგრეთვე
ბურჟუაზიული ჰუმანიზმი
მარქსისტული ჰუმანიზმი
ლიტერატურა
რესურსები ინტერნეტში
არტისტული და ჰუმანისტური რენესანსი საფრანგეთში
ჰუმანიზმი: ლიტერატურული და კულტურული მოვლენა
ბელგიური ჰუმანისტური მიმდინარეობა
კვებეკის ჰუმანისტური ასოციაცია (AHQ)
საერთაშორისო ჰუმანიზმი და ეთიკური გაერთიანება
ჰუმანისტური კვლევების ინსტიტუტი
ლიტერატურული მიმდინარეობები
ფილოსოფიური მიმდინარეობები
გორდუენე

გორდუენე — (ანტ. წყაროებში — გორდიენე და გორდიეა; ძვ. სომხ. კორდუქი) — მთაგორიანი ქვეყანა ახლანდელი ქურთისტანის მთიანეთის დასავლეთ ნაწილში. გორდუენეს ჩრდილოეთიდან ესაზღვრებოდა მდ. კენტრიტი (ახლანდელი ბოტან-ჩაი), დასავლეთით — მდ. ტიგროსი, ხოლო სამხრეთით — კარდუხების, იგივე გორდიების მთები (ე. ი. ამ მიმართულებით საზღვარი თანამედროვე ქ. ჯიზრეს მიდამოებამდე აღწევდა). გორდუენეს ეტიმოლოგიაზე სამეცნიერო ლიტერატურაში აზრთა სხვადასხვაობაა. ერთნი ვარაუდობენ, რომ ასურულ წყაროებში გორდუენე მოხსენიებულია „კატმუხის“ ან „კუტმუხის“ ფორმით. სხვათა თვალსაზრისით, ტოპონიმი გორდუენე დაკავშირებულია ქართველთა თვითსახელწოდებასთან „ქართველი“. ასეთი კავშირი აიხსნება მუშქი-მესხების ქართველური ტომების ინფილტრაციით აღნიშნულ რეგიონში ძვ. წ. II ათასწლეულის მიწურულს. ძვ. წ. VI-V საუკუნეების გორდუენე სპარსული იმპერიის შემადგენელი ნაწილი იყო. ძვ. წ. V საუკუნის მიწურულს კი — დამოუკიდებელი ქვეყანა. სპარსელთა ცდა, კვლავ შეეერთებინათ გამდგარი ქვეყანა, მარცხით დამთავრდა. ძვ. წ. I საუკუნეში გორდუენე დაიპყრო დიდი სომხეთის მეფე ტიგრან II-მ (ძვ. წ. 95–56), მოგვიანებით კი — რომაელთა სარდალმა პომპეუსმა. გამარჯვებულმა რომაელებმა თავდაპირველად გორდუენე სოფენესთან ერთად სამმართველოდ გადასცეს ტიგრან II-ის ვაჟს ტიგრანს, ხოლო შემდეგ — კაპადოკიის მეფე არიობარზანეს (ძვ. წ. 95-63). ძვ. წ. I საუკუნის 50-იან წლებში გორდუენესა და სოფენეს კვლავ დიდი არმენიის მეფეები დაეუფლნენ. ამის შემდეგ გორდუენე სომხეთის ორგანულ ნაწილად იქცა. გორდუენეს დასახლებულ პუნქტთა შორის ცნობილია შემდეგი ქალაქები: სარისა, სატალკა, პინაკა.
ლიტერატურა
მიქელაძე თ., ქსენოფონტის "ანაბასისი", თბ., 1967;
Меликишвили Г. А., К истории древней Грузии, Тб., 1959.
ქურთისტანის ისტორია
ანატოლიის ისტორიული რეგიონები
თეატრი (მრავალმნიშვნელოვანი)

თეატრი (მრავალმნიშვნელოვანი)
თეატრი შეიძლება აღნიშნავდეს:
თეატრი — ხელოვნების დარგი
„თეატრი“ — ქართული გაზეთი
„თეატრი“ — ქართული ჟურნალი
სამსონ ჭანბა

სამსონ ჭანბა (დ. 18 ივნისი, 1886, ათარა, ახლანდ. ოჩამჩირის რაიონი — გ. 1937) — აფხაზი მწერალი, აფხაზური დრამატურგიის ფუძემდებელი.
ლიტერატურულ სარბიელზე გამოვიდა 1916 წელს. წერდა აფხაზურ და რუსულ ენებზე. 1920-30-იან წლებში რედაქტორობდა გაზეთს „აფსნი ყაფშს“ („წითელი აფხაზეთი“). იყო სკკპ წევრი 1921 წლიდან, აფხაზეთის განათლების სახალხო კომისარი (1921–1925, 1930–1932), აფხაზეთის ცენტრალური აღმასრულებელი კომიტეტის თავმჯდომარე (1925–1930), აფხაზეთის მწერალთა კავშირის გამგეობის თავმჯდომარე (1934–1937). დააპატიმრეს და დახვრიტეს სტალინური რეპრესიების დროს. რეაბილიტირებულია სიკვდილის შემდეგ.
ლიტერატურა
სქოლიო
დაბადებული 1886
გარდაცვლილი 1937
აფხაზი მწერლები
საბჭოთა კავშირის რეპრესიების მსხვერპლნი საქართველოში
სამსონ
აფხაზი პოეტები
მეღვინეობა აზერბაიჯანში

მეღვინეობა აზერბაიჯანში — ღვინის წარმოება და ყურძნის მოყვანა აზერბაიჯანის ტერიტორიაზე.
აზერბაიჯანის მეღვინეობის ისტორია
აღსთაფის რაიონში ჩატარებული არქეოლოგიური გათხრების შედეგად, 1962 წელს შომუთეფეს (ისტორიული ძეგლი მე -4-მე -5 ათასწლეულის ჩვ. წ.) მიდამოების სიახლოვეს აღმოაჩინეს ყურძნის თესლი. ეს ფაქტი დაადასტურა არქეოლოგმა ლორენცო კონსტანტინმა, რომელმაც შეისწავლიდა კასპიის რეგიონის ველურ ფლორას, მათ შორის აზერბაიჯანის ფლორასაც. უზერლიკთეფეს, ქულთეპისა და ყაზახის არქეოლოგიური აღმოჩენები ყურძნისა და მეღვინეობის უძველეს კულტურას ამტკიცებენ (III- ადრეული II ათასწლეული BC). მოგვიანებით, მუსულმანურ აზერბაიჯანსა და ცენტრალურ აზიაში ღვინის მოხმარება იდევნებოდა და ამან გამოიწვია მაგიდისა და ქიშმიშის ყურძნის გავრცელება და მეღვინეობის შემცირება.
ყურძნის ადგილობრივ სახეობები იქმნებოდა თითოეულ დიდ დასახლებულ ადგილას ცალკე. აზერბაიჯანში ყურძნის ადგილობრივი ჯიშების უმრავლესობა ველური ყურძენიდან გარდაიქმნა. ბუნებრივი და ხელოვნური შერჩევის შედეგად შეიქმნა სხვადასხვა ეკონომიკური მნიშვნელობის ადგილობრივი ჯიშების მდიდარი ფონდი.
1980-იან წლებში, აზერბაიჯანის მევენახეობის სახელმწიფო კომიტეტი, სსრკ-ში პირველ ადგილს იკავებდა და გაუსწრო ნავთობის მრეწველობას. 1985 წელს, ანტიალკოჰოლური კომპანიის შედეგად, აზერბაიჯანი იძულებული გახდა არა მხოლოდ პლანტაციები ტექნიკური ჯიშებით, არამედ უნიკალური ჯიშის ყურძნები გაენადგურებინა.
ამჟამად, ქვეყანაში თითქმის 10 ღვინის საწარმოა. ყველაზე დიდი Vinagro- ა, რომელიც 2006 წელს შეიქმნა. იგი იყენებს გოინგოლის ღვინის ქარხანას განჯის მახლობლად, რომელიც 1860 წელს გერმანელი ემიგრანტების მიერ იყო აღმოჩენილი. სხვა ქვეყნებში ექსპორტი იზრდება აზერბაიჯანული ღვინის პროდუქციის კარგი ხარისხის შედეგად. ამჟამად პროდუქციის უმრავლესობა გაეზიდება რუსეთისა და ევროპის ბაზრებში, ასევე იგი საინტერესოა ჩინეთის ბაზრისთვის. მზარდი მოთხოვნის გამო აზერბაიჯანიდან შამქირის რაიონში 100 ჰექტარზე მეტი ყურძნის პლანტაციები შეიქმნა. 1991 წელს აზერბაიჯანის დამოუკიდებლობის აღდგენის შემდეგ აზერბაიჯანულმა ღვინოებმა საერთაშორისო კონკურსებზე 27 პრიზი მოიპოვეს. ბოლო რამდენიმე წლის განმავლობაში აზერბაიჯანი ღვინის წარმოებას ზრდის.
2012 წელს, აზერბაიჯანის პრეზიდენტმა დაამტკიცა განკარგულება - „სახელმწიფო პროგრამა ყურძნის ზრდის განვითარებისათვის 2012-2020 წწ“. პროგრამა მიზნად ისახავს ყურძნის ზრდას, აგრეთვე მეღვინეობის განვითარებასა და ექსპორტის მაჩვენებლის გაზრდას. ყოველ წელს იზრდება ყურძნის მოყვანის ტერიტორია სახელმწიფო პროგრამის ფარგლებში ყურძნის ბაღების ტერიტორიამ 50 ათას ჰექტარს მიაღწია. მოსალოდნელია, რომ ყურძნის ბაღები 2020 წლამდე 500 ტონამდე მიაღწევენ. ყურძნის 30% გათვლილია ჭამაზე. დანარჩენი მოსავალი გამოყენებულ იქნება ღვინის სხვადასხვა ბრენდებისათვის.
ღვინოს სია
რესურსები ინტერნეტში
АЗЕРБАЙДЖАН: ВИНОГРАДАРСТВО
Виноградарство и виноделие Азербайджана
ASPI Winery
სქოლიო
ღვინო ქვეყნების მიხედვით
მეღვინეობა
აზერბაიჯანის სამზარეულო
სანჩიდრიანი

სანჩიდრიანი — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის ლა-მორანიის კომარკის შემადგენლობაში. ფართობი — 26 კმ². მოსახლეობა — 714 კაცი (2020 წ.).
იხილეთ აგრეთვე
ავილის მუნიციპალიტეტები
რესურსები ინტერნეტში
სანჩიდრიანის მუნიციპალიტეტის ოფიციალური საიტი
სქოლიო
ავილის მუნიციპალიტეტები
ზამთრის სასახლის აღება

ზამთრის სასახლის აღება
ზამთრის სასახლის აღებით დაიწყო ოქტომბრის რევოლუცია. მას წინ უძღოდა კრეისერი ავრორას გასროლა, რომელმაც ნიშანი მისცა რევოლუციები მონაწილეებს სასახლის შტურმის დაწყებისკენ.
ოქტომბრის რევოლუცია
ჰამაშ-თოთოლეში

ჰამაშ-თოთოლეში, ჰამაში-თოთოლეში — სოფელი საქართველოში, სამეგრელო-ზემო სვანეთის მხარეში, მესტიის მუნიციპალიტეტში, ლახამულის თემში. მდებარეობს სვანეთის კავკასიონის მთავარი წყალგამყოფი ქედის სამხრეთ კალთაზე. 2002 წლის მონაცემებით სოფელში ცხოვრობდა 33 ადამიანი.
ლიტერატურა
სქოლიო
მესტიის მუნიციპალიტეტის ნასოფლარები
ამერიკის გეოგრაფთა ასოციაცია

ამერიკის გეოგრაფთა ასოციაცია (AAG) — არაკომერციული და საგანმანათლებლო საზოგადოება, რომელიც დაარსდა 1904 წლის 29 დეკემბერს აშშ-ის ქალაქ ფილადელფიაში. შტაბ-ბინა მდებარეობს ქალაქ ვაშინგტონში. 1903 წლის ივნისში ამერიკელი გეოგრაფი უილიამ მორის დეივისი ქალაქ სენტ-ლუისში გამოვიდა მოხსენებით აშშ-ის მეცნიერული გეოგრაფიის მდგომარეობის შესახებ, აგრეთვე გამოვიდა წინადადებით ამერიკელ გეოგრაფთა გაერთიანების შექმნის შესახებ.
1948 წელს ასოციაცია შეუერთდა ამერიკის პროფესიონალ გეოგრაფთა საზოგადოებას. ამერიკის გეოგრაფთა ასოციაცია აერთიანებს გეოგრაფებს აშშ-იდან და სხვა ქვეყნებიდან. ამჟამად ასოციაცია მსოფლიოს 60 ქვეყნიდან აერთიანებს 10 ათასზე მეტ ადამიანს. წარმოადგენს ჩრდილოეთ ამერიკის ერთ-ერთ ყველაზე დიდ გეოგრაფიულ ასოციაციას.
ამერიკის გეოგრაფთა ასოციაციას აქვს 60-ზე მეტი სპეციალური ჯგუფი, რომლებიც წარმოადგენენ ასოციაციის წევრთა ნებაყოფლობით გაერთიანებას და რომლებიც იყოფენ ინტერესებს რეგიონებისა და თემატიკის მიხედვით, ესენია: კარტოგრაფია, კულტურული და პოლიტიკური ეკოლოგია, კულტურის გეოგრაფია, ეკონომიკური ეოგრაფია, პოლიტიკური გეოგრაფია და სხვა. ამერიკის გეოგრაფთა ასოციაცია გამოსცემს ჟურნალებს, მათ შორის: The Annals of the Association of American Geographers-სა (1911 წლიდან) და The Professional Geographer-ს (1949 წლიდან).
აგა-ის პრეზიდენტების სია
რესურსები ინტერნეტში
ამერიკის გეოგრაფთა ასოციაცია – ოფიციალური საიტი
სქოლიო
გეოგრაფიული საზოგადოებები
ტორტილა

ტორტილა — თხელი ნამცხვარი, რომელიც მზადდება სიმინდის ან ხორბლის ფქვილისგან, რომელსაც ძირითადად მიირთმევენ მექსიკაში, ცენტრალურ ამერიკასა და აშშ-ში. მექსიკაში, ტორტილები ერთ-ერთი ეროვნული კერძია, ძირითადი კერძი ღარიბებისთვის.
ინდოელებმა ისინი დიდხანს აცხვეს, ხოლო თანამედროვე სახელი მათ ესპანელმა კონკისტადორებმა დაარქვეს, რომლებსაც ტორტილები ტრადიციულ ესპანურ ომლეტებს მიამსგავსეს.
ტორტილა არის საფუძველი მრავალი კერძისა (ძირითადად მექსიკური სამზარეულოს), მაგალითად: ენჩილადა, ენტომატადა, ბურიტოსი, ფახიტასი, ტაკო, კესედილია.
მას შემდეგ, რაც სიმინდის ცომი ცომეული სწრაფად იკვებება, მათ ცხლად მიირთმევენ.
იგი ცხვება ღია ცეცხლზე მრგვალ, ბრტყელ თიხის ტაფებში, რომელსაც კომალი ეწოდება. ცხელი თიხა უზრუნველყოფს ნამცხვრების სწრაფ მომზადებას, რომლებიც არ უნდა იყოს მშრალი და მყიფე. მცხობელი ერთი ნაბიჯით წვრილ დისკებად აქცევს ათქვეფილი ცომის მასას, ისვრის კომალზე და შემდეგ ცხლად გადასცემს მომხმარებელს.
ტორტილა წარმოადგენს, როგორც ღარიბი კაცის კერძების საფუძველს და ჯენტლმენთა საჭმელს.
პირველი - chilaquiles - მზადდება ნატეხი პურის, წიწაკის, ყველის, ძეხვეულის, კვერცხის, ქათმის ან საქონლის ხორციდან. ყველა ინგრედიენტი უბრალოდ შერეულია და შემწვარი. მეორე, იუკატანის ერთ-ერთი საფირმო კერძი, უფრო რთულია: ტორტილებს ღორის ხორცის ან მაგრად მოხარშული კვერცხის ნაჭრებით ავსებენ და გოგრის დაქუცმაცებული თესლის სოუსით, გოგრის ზეთითა და ტომატის პასტით მიირთმევენ.
სიმინდისგან დამზადებული ტორტილები უძველესი ტორტილია და პოპულარული რჩება ჩრდილოეთ, ცენტრალურ და სამხრეთ ამერიკაში, მონაცემებით, მექსიკის ოაქსაკის რეგიონის ხალხებმა გააკეთეს ტორტილები აგარაკის მშენებლობის ფაზის ბოლოს (ძვ. წ. 1500–500). XIX საუკუნის ბოლოს გაჩნდა პირველი მექანიკური ტორტილას მანქანა, რომელსაც ეწოდა ტორტილას საწნეხი, ტორტილას ან ტორტილადორი გამოიგონეს და აწარმოეს მექსიკაში.
რესურსები ინტერნეტში
ტორტილა
ტორტილა ხორცით
სქოლიო
მექსიკური სამზარეულო
ანდრია ლოკუტოვი

ანდრია ლოკუტოვი
ანდრია ლოსკუტოვი (დ. 1892, ტფილისი — გ. 28 დეკემბერი, 1937) — პოლიტიკოსი, საქართველოს რესპუბლიკის დამფუძნებელი კრების წევრი.
ბიოგრაფია
ანდრია ლოსკუტოვი დაიბადა 1892 წელს, თბილისში.
იყო რუსეთის სოციალ-დემოკრატიული მუშათა პარტიის „მენშევიკების ფრაქციის“ წევრი. 1919 წლის 12 მარტს აირჩიეს საქართველოს რესპუბლიკის დამფუძნებელი კრების წევრად საქართველოს სოციალ-დემოკრატიული მუშათა პარტიის სიით. იყო შრომის კომისიის წევრი. 1921 წელს საბჭოთა რუსეთის მიერ საქართველოს დემოკრატიული რესპუბლიკის ოკუპირების შემდეგ დარჩა საქართველოში და პოლიტიკურ საქმიანობას ჩამოშორდა. შემდგომ წლებში მუშაობდა სხვადასხვა სახელმწიფო დაწესებულებებში: იყო „ცეკავშირის“ საანგარიშო განყოფილების გამგე. 1923 წელს დაპატიმრებული იყო პოლიტიკური საბაბით. 1930-იანი წლების მეორე ნახევარში მუშაობდა საქართველოს სსრ ადგილობრივი მრეწველობის სახალხო კომისარიატში ეკონომისტ-ფინანსისტად. 1937–1938 წლებში დიდი საბჭოთა ტერორის დროს დააპატიმრეს 1937 წლის 25 ოქტომბერს, თბილისში „მემარჯვენეთა კონტრრევოლუციური ტერორისტული ორგანიზაციის და ადგილობრივი მრეწველობის სახალხო კომისარიატის სისტემაში მავნებლობის“ ბრალდებით. საქართველოს სსრ შინსახკომთან არსებულმა განსაკუთრებულმა სამეულმა (ე. წ. „ტროიკა“) 1937 წლის 28 დეკემბერს დახვრეტა მიუსაჯა. დახვრიტეს 29 დეკემბრის ღამეს.
ლიტერატურა
ირაკლი ირემაძე, „საქართველოს დემოკრატიული რესპუბლიკა (1918-1921), ენციკლოპედია-ლექსიკონი“, უნივერსიტეტის გამომცემლობა, გვ. 251, თბ., 2018 წელი.
ირაკლი ხვადაგიანი. საქართველოს დამფუძნებელი კრება 1919. საბჭოთა წარსულის კვლევის ლაბორატორია, გვ. 290, თბილისი, 2016
რესურსები ინტერნეტში
ანდრია ლოსკუტოვი
Сталинские списки из Грузии
დაბადებული 1892
გარდაცვლილი 28 დეკემბერი
გარდაცვლილი 1937
საქართველოს დამფუძნებელი კრების წევრები
ხიზაბავრის ქუჩა

ხიზაბავრის ქუჩა — ქუჩა თბილისში. მდებარეობს გლდანის რაიონში (გლდანის მასივი). თენგიზ შეშელიძის ქუჩიდან ქერჩის ქუჩამდე.
ლიტერატურა
გლდანის რაიონის ქუჩები
ბოლივარის მუნიციპალიტეტი

ბოლივარის მუნიციპალიტეტი
საკუთარი სახელი ბოლივარის მუნიციპალიტეტი შეიძლება აღნიშნავდეს ერთ-ერთ შემდეგ გეოგრაფიულ ობიექტს:
ბოლივარის მუნიციპალიტეტი — მუნიციპალიტეტი ფალკონის შტატში.
ბოლივარის მუნიციპალიტეტი — მუნიციპალიტეტი არაგუის შტატში.
ბოლივარის მუნიციპალიტეტი — მუნიციპალიტეტი ბარინასის შტატში.
ბოლივარის მუნიციპალიტეტი — მუნიციპალიტეტი მონაგასის შტატში.
იხილეთ აგრეთვე
სიმონ-ბოლივარის მუნიციპალიტეტი — მუნიციპალიტეტი ანსოატეგის შტატში.
სიმონ-ბოლივარის მუნიციპალიტეტი — მუნიციპალიტეტი მირანდას შტატში.
რევაზ ჯაფარიძის ქუჩა

რევაზ ჯაფარიძის ქუჩა — ქუჩა თბილისში. მდებარეობს მთაწმინდის რაიონში (ზემო ვერე); გურამ რჩეულიშვილის ქუჩიდან მთის ფერდობამდე. წარმოიქმნა XX საუკუნის 50–იან წლებში. ადრე ზემო ვაკის ქუჩა ერქვა. 2002 წელს რევაზ ჯაფარიძის ქუჩა ეწოდა. აქვს 1 გასასვლელი, 2 შესახვევი და 1 ჩიხი.
ლიტერატურა
ჯაფარიძე
გიოიდარა (ლერიქი)

გიოიდარა (ლერიქი)
გიოიდარა — სოფელი აზერბაიჯანში, ლენქორანის რეგიონის ლერიქის რაიონში.
რესურსები ინტერნეტში
ლერიქის რაიონის სოფლები
ირაკლი გელენავა

ირაკლი გელენავა (დ. 4 ივლისი, 1973, გალი — გ. 19 თებერვალი, 2022) — ქართველი ისტორიკოსი, მეცნიერი, პედაგოგი და პუბლიცისტი.
1998 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის სოხუმის ფილიალიალი, ისტორია-იურიდიული ფაკულტეტი, ისტორიის სპეციალობით, მაგისტრის ხარისხით; 2004 წელს ივანე ჯავახიშვილის სახელობის ისტორიისა და ეთნოლოგიის ინსტიტუტი დოქტორის ხარისხით; საგანმანათლებლო სფეროს ტრენერის მოსამზადებელი კურსი (2007-2008).
1990-1991 წლებში მუშაობდა ქ. გალის მრავალდარგოვან პროფ-ტექნიკურ სასწავლებელში შრომის მასწავლებლად; 1998-2005 წლებში სამეცნიერო-შემოქმედებით გაერთიანება „ცხუმის“ სწავლულ მდივნად; 2005-2006 წლებში იყო წმინდა გრიგოლ ფერაძის სახელობის თბილისის უნივერსიტეტის დოცენტი; 2005-2006 წწ. თბილისის სახელმწიფო უნივერსიტეტის სოხუმის ფილიალის პედაგოგიკისა და ფსიქოლოგიის კათედრის ასოცირებულ პროფესორად; 2005–2020 წლებში მუშაობდა აფხაზეთის ა/რ განათლებისა და კულტურის სამინისტროში სხვადასხვა თანამდებობაზე. 2000-2021 წლებში საქართველოს ტექნიკური უნივერსიტეტის პროფესორი.
ჯილდოები
2015 : გიორგი შერვაშიძის სახელობის სახელმწიფო პრემია
ბიბლიოგრაფია
კულტურული მემკვიდრეობა აფხაზეთში, თბ., 2020 ISBN 9789941831232
კულტურული მემკვიდრეობა - საფრთხეები და გამოწვევები, თბ., 2019 ISBN 9789941258930
VIII-X საუკუნეების გუმბათოვანი ხუროთმოძღვრება აფხაზეთში, თბ., 2018 ISBN 9789941259548
ქართული პერიოდული პრესის მასალები 1900-1921 წწ. : (აფხაზეთი - რელიგია, განათლება, კულტურა), თბ., 2014 ISBN 9789941108464
რუსიფიკატორული პოლიტიკა და ეთნოლიგვისტური ვითარება აფხაზეთში XIX-XXI ს.ს., თბ., 2011 ISBN 9789941173301
აფხაზეთის კულტურული ცხოვრების ისტორიიდან (1917-1921 წწ.), თბ., 2003 ISBN 9994020374
რესურსები ინტერნეტში
სქოლიო
ქართველი ისტორიკოსები